Իվտո

Իվտո (, ), համայնք Ֆրանսիայի հյուսիսային մասում՝ Նորմանդիա երկրամասի Ծովամերձ Սեն դեպարտամենտի Ռուանի շրջանի կենտրոնում։ Գտնվում է երկրի մայրաքաղաք Փարիզից մոտավորապես 145 կիլոմետր դեպի հյուսիս, շրջանի վարչական կենտրոն Ռուան քաղաքից 37 կիլոմետր դեպի հյուսիս-արևմուտք։ Զբաղեցնում է 7,47 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 11.725:

Պատմություն 

Իվտոյի անվան ծագումը պարզ չէ, սակայն փաստագրված է, որ 14-16-րդ դարերում տեղի իշխաններին կոչում էին Իվտոյի թագավորներ։ Իվտոն առաջին անգամ հիշատակվել է 1021 թվականին այն հողերի թվում, որոնք դուքս Ռիչարդ II-ը նվիրաբերել է Սեն-Վադրիլի աբբայությանը։ Իվտոն հիշատակվում է նաև ուտոպիստ փիլիսոփա Ժան Մելիեի Կտակարանում։ Այնտեղ ասվում է, որ տեղի թագավորը միակն է, որը լեռից տեսնում է իր ամբողջ թագավորությունը։  

17-դարում Իվտոն ծաղկում է ապրել շնորհիվ  առևտրային արտոնությունների  և այստեղ բացված  ջուլհակների գործարաների։1940 թվականին  գրեթե ամբողջությամբ ավերվել է և վերակառուցվել Երկրորդ համաշխարհային պատերազմից հետո։ 

Մինչև 2015 թվականը գտնվել է Վերին Նորմանդիա երկրամասի, այնուհետև՝ միասնական Նորմանդիա երկրամասի կազմի մեջ։

Տնտեսություն 

Բնակչության զբաղվածության կառուցվածքը․

 գյուղատնտեսություն - 0,6%
 արդյունաբերություն - 5,1%
 շինարարություն - 4,6%
 առևտուր, տրանսպորտ և ծառայություններ - 46,7%
 պետական ​​և քաղաքային ծառայություններ - 43,1%

2010 թվականին քաղաքի 7.439 աշխատունակ (15-64 տարեկան) բնակիչներից տնտեսական ակտիվություն են դրսևորել 5433-ը (ակտիվության ցուցանիշը կազմել է 73,0 %, իսկ 1999 թվականին եղել է 68,8 %)։ Աշխատանքում ներգրավված են եղել 4.696-ը (2470 տղամարդ և 2226 կին), 737-ը գրանցված են եղել որպես գործազուրկ (310 տղամարդ և 427 կին)։ Ոչ ակտիվ 2006 բնակիչներից 707-ը եղել են սովորողներ, 618-ը՝ թոշակառուներ, իսկ 681-ը չեն աշխատել այլ պատճառներով։

Այդ նույն տարում համայնքում հաշվվել է հարկման ենթակա 5.412 տնային տնտեսություն՝ 11.359 բնակչով։ Ընդ որում՝ յուրաքանչյուր հարկատուի միջին եկամուտը կազմել է 16.915 եվրո։

Տեսարժան վայրեր 

 Իվտոյում է գտնվում ժամանակակից Սուրբ Պետրոս եկեղեցին, որը կառուցվել է 1949-1956 թվականներին՝ 1940 թվականին ավերված հին եկեղեցու տեղում։ 1046 մ² մակերեսով վիտրաժը ամենամեծն է Եվրոպայում։
 Այստեղ է գտնվում նաև Փղոսկրյա իրերի թանգարանը։
 Դյուֆե առանձնատունը կառուցվել է 1612թվականին։ Ներկայումս այն համերգների և թատերական փառատոնների անցկացման վայր է

Ժողովրդագրություն 
Բնակչության թվաքանակի փոփոխությունները

</center>
:

Քույր քաղաքներ
Իվտոն բարեկամական սերտ կապեր է հաստատել հետևյալ քաղաքների հետ.
 Հեմինգեն
 Կիյով
 Լանարկ
 Մուրովանա Գոսլինա

Հայտնի բնիկներ 

 Ռայմոնդ Դելանդ (1825-1890)՝ դրամատուրգ, բեմադրիչ և Փարիզի Վոդևիլ թատրոնի ռեժիսոր

Ծանոթագրություններ

Արտաքին հղումներ 
 Івето կայք
 Івето на сайті французького Національного інституту статистики й економічних досліджень

Ֆրանսիայի բնակավայրեր
Ֆրանսիայի համայնքներ
Ֆրանսիայի քաղաքներ